O‘zbekiston dzyudo jamoasining ikki vakili Osiyo o‘yinlarida bronza medal uchun kurash olib bordi va imkoniyatdan foydalana olishmadi. O‘zbekiston dzyudo jamoasining -52 kg vazn toifasidagi vakili Gulnoza Ziyayeva medal uchun bahsda shimoliy koreyalik Rim Song Simga mag‘lub bo‘ldi. -66 kg vazn toifasida bahslarda ishtirok etgan Shahram Ahadov esa bronza uchun kurashda qirg‘izistonlik Artur Tega yutqazdi. Ahadov ishtirokini nimchorak finalda boshlab, tojikistonlik Yoqubjon Boqiyev va shimoliy koreyalik Kim Hyongunni mag‘lub etgandi. Ammo yarim finalda janubiy koreyalik An Baulga yutqazgandi. Ayni vaqtda 10ta oltin, 15ta kumush va 14ta bronza jamg‘argan holda umumiy reytingda sakkizinchi o‘rinda joylashgan.